Hi dok. Is nou al 'n maand op Oratane 20mg, 3 saans. Volgens almal moet my vel versleg. Al wat gebeur is dat my vel ongelooflik uitdroog, selfs my kopvel het begin. Is dit normaal? Ek het nie 'n slegte aknee vel nie, net die drie "blinde puisies" wat so nou en dan op my een wang uitkom. As ek vir 6 maande op hierdie pille moet wees gaan ek seker soos 'n rosyntjie lyk teen die einde. Mag ek ophou om die pille te gebruik of moet ek dit met die dermatoloog uitklaar? Help asseblief. Ek is geweldig onseker oor wat om te doen want almal met wie ek gesels kan nie glo dat ek op hierdie pille is nie want ek het regtig nie 'n slegte vel nie. Ek wens so ek kon vir jou 'n foto van my vel stuur sodat jy kon sien of dit werklik nodig is. Dankie vir jou puik antwoorde. Ek het al raad vir vele ander skete dmv jou antwoorde ontvang.
die droogheid is 'n bekende newe effek van oratane - as die newe effekte vir jou erger as die "siekte" is, moet jy dit heroorweeg en met die dermatoloog bespreek - dalk moet jy die dosis afbring of daarmee stop!